text: Visita guiada amb dispositiu mòbil
  des del 16 de juliol a 31 de desembre | Castelló d'Empúries | Visites guiades
  L'Ecomuseu-Farinera amplia els recursos interpretatius de l'exposició amb una nova audioguia en quatre idiomes (català, castellà, francès i anglès).
  Aquest nou recurs fa un recorregut per la història i funcionament d'aquest espai, des de la revolució industrial fins a la seva conversió en Ecomuseu, de la mà dels personatges del Llorenç, l'últim moliner de la Farinera i de la seva néta Candela.
  L'Ecomuseu-Farinera de Castelló d'Empúries posa en funcionament un nou recurs interpretatiu a la seva exposició permanent en el marc del programa Visitmuseum. Els museus catalans a les teves mans, promogut pel Departament de Cultura i el Departament d'Empresa i Coneixement, nascut amb la intenció de reduir la distància entre el museu i el personal visitant.
  El recurs sonor, realitzat per l'Agència Catalana del Patrimoni Cultural i l'Ecomuseu-Farinera de Castelló d'Empúries es pot escoltar de manera gratuïta des del dispositiu mòbil del personal visitant i a través del web del Visitmuseum.